\*P/2607144\*

Temeljem Strategije razvoja turizma RH do 2020. godine, Strategije Vladinih programa za razdoblje 2013.-2015., Državnog proračuna Republike Hrvatske za 2014. godinu (NN 152/13), Zakona o državnim potporama (NN 72/13), Ministarstvo turizma provodi

**P R O G R A M**

**KONKURENTNOST TURISTIČKOG GOSPODARSTVA**

**PREDMET PROGRAMA**

Dodjela bespovratnih sredstava za podizanje konkurentnosti turističkog gospodarstva kroz ciljanu potporu ulaganjima u diversifikaciju ponude, internacionalizaciju poslovanja, održivi razvoj, inovativne i nove destinacijske turističke proizvode, korištenje novih IT i komunikacijskih tehnologija i sl., namijenjenim očuvanju radnih mjesta, novom zapošljavanju, rastu i razvoju turističkog gospodarstva.

**CILJEVI PROGRAMA**

Sukladni su s Akcijskim planovima Strategije razvoja turizma RH do 2020. godine za razvoj malog i srednjeg poduzetništva, unapređenje ponude malih obiteljskih hotela, unapređenje obiteljskog smještaja, te podizanje konkurentnosti hrvatskog turizma, kroz:

* razvoj ponude složenih/inovativnih/kreativnih turističkih proizvoda
* povećanje razine zauzetosti smještajnih kapaciteta i produljenje sezone u destinacijama
* povećanje prosječne potrošnje po danu boravka
* povećanje razine zaposlenosti i samozapošljavanja
* umrežavanje s drugim pružateljima turističkih usluga na destinacijskoj razini
* unapređenje međunarodne prepoznatljivosti

**IZNOS PRORAČUNSKIH SREDSTAVA**

Za dodjelu bespovratnih potpora temeljem ovog Programa planirana su sredstva u proračunu Ministarstva turizma na proračunskoj aktivnosti A587055 u ukupnom iznosu od 26.650.000,00 kuna.

**KORISNICI**

* subjekti malog gospodarstva (trgovačka društva izvan javnog sektora, obrti i zadruge)
* seljačka domaćinstva (OPG koje pruža ugostiteljske i/ili turističke usluge)
* fizičke osobe – privatni iznajmljivači

**MJERE PROGRAMA - NAMJENA BESPOVRATNIH SREDSTAVA**

|  |  |
| --- | --- |
| **MJERA A - POVEĆANJE STANDARDA, KVALITETE I DODATNE PONUDE, DIVERSIFIKACIJA POSLOVANJA I ODRŽIVI RAZVOJ, KORIŠTENJE NOVIH TEHNOLOGIJA, POBOLJŠANJE SOCIJALNE UKLJUČENOSTI, SLJEDEĆIH VRSTA UGOSTITELJSKIH OBJEKATA** | |
| **A1 - „HOTELI“: hotel, aparthotel, turističko naselje, hotel baština (heritage), pansion** | |
| **PRIHVATLJIVE PROJEKTNE AKTIVNOSTI** | * obnova i uređenje smještajnih jedinica iz skupine „Hoteli“, te njihovih pratećih sadržaja u cilju povećanja standarda i kvalitete, uz uvjet dostizanja više kategorije ugostiteljskog objekta za jednu zvjezdicu, odnosno zadržavanja kvalitete postojeće kategorije (minimalno 3\*), sukladno Pravilniku o razvrstavanju, kategorizaciji i posebnim standardima ugostiteljskih objekata iz skupine hoteli (NN 88/07, 58/08, 62/09, 63/13) * razvoj i unapređenje dodatnih sadržaja: bazeni (minimalne vodene tlocrtne površine 30 m2 za vanjske i minimalne vodene tlocrtne površine 20 m2 za unutarnje bazene unutar čvrstih objekata), wellness i drugi rekreacijski sadržaji, sadržaji za djecu, prostori za društvena, zabavna i tematska događanja te drugi sadržaji koji doprinose zadanim ciljevima predmetnog Programa * ulaganje u realizaciju tematskog definiranja hotela, odnosno utvrđivanja posebnog standarda za vrstu Hotel, sukladno Pravilniku o razvrstavanju, kategorizaciji i posebnim standardima ugostiteljskih objekata iz skupine hoteli (NN 88/07, 58/08, 62/09, 63/13): BUSINESS (Poslovni), MEETINGS (Za sastanke), CONGRESS (Kongresni), CLUB (Klub), CASINO (Kasino), HOLIDAY RESORT (Odmorišni), COASTLINE HOLIDAY RESORT (Priobalni odmorišni), FAMILY (Obiteljski), SMALL & FRIENDLY (Mali i prijateljski), SENIOR CITIZENS (Za starije osobe), HEALTH & FITNESS (Zdravlje i fitness), SPA (Toplice), WELLNESS, DIVING CLUB (Ronilački klub), MOTEL (Motel), SKI (Ski), ZA OSOBE S INVALIDITETOM * podizanje kvalitete hotela, ispunjavanjem uvjeta za dobivanje oznake kvalitete Q, sukladno Pravilniku za dodjelu oznake kvalitete ugostiteljskog objekta vrste Hotel (NN 36/12) * ulaganje u dostizanje uvjeta za uključenje postojećih smještajnih objekata u vrstu Hotel baština (heritage), sukladno Pravilniku o razvrstavanju,kategorizaciji i posebnim standardima ugostiteljskih objekata iz skupine hoteli (NN 88/07, 58/08, 62/09, 63/13) * ulaganje za povećanje energetske učinkovitosti, s ciljem podizanja postojećeg energetskog certifikata za minimalno jedan razred, odnosno kada su u pitanju novi objekti zadovoljavanje uvjeta za minimalno „B“ razred energetske učinkovitosti * ulaganje u zeleno poduzetništvo u turizmu: dostizanje uvjeta za dobivanje znaka zaštite okoliša „PRIJATELJ OKOLIŠA“, sukladno Pravilniku  o znaku zaštite okoliša (NN 70/08,81/11), korištenje obnovljivih izvora energije, uvođenje ISO standarda (npr.: 14001-Sustav upravljanja okolišem, 9001- Sustav upravljanja kvalitetom, 500001-Energetska učinkovitost) |
| **IZNOS POTPORE** | Najniži iznos potpore koji se može dodijeliti je **50.000** kuna  Najviši iznos potpore koji se može dodijeliti je **500.000** kuna |
|  | |
| **A2 - „KAMPOVI I DRUGE VRSTE UGOSTITELJSKIH OBJEKATA ZA SMJEŠTAJ“ (kamp, kamp naselje, kampiralište, kamp odmorište i hostel)** | |
| **PRIHVATLJIVE PROJEKTNE AKTIVNOSTI** | * obnova, proširenje i uređenje postojećeg kampa, podizanje kvalitete osnovnih i dodatnih sadržaja uz uvjet dostizanja više kategorije kampa za jednu zvjezdicu, odnosno zadržavanja kvalitete postojeće kategorije (minimalno 3\*), sukladno Pravilniku o razvrstavanju, minimalnim uvjetima i kategorizaciji ugostiteljskih objekata iz skupine "Kampovi i druge vrste ugostiteljskih objekata za smještaj“ (NN 75/08, 45/09, 11/14) * izgradnja novih KAMPOVA, posebice kampirališta i kamp odmorišta, na područjima gdje takvih sadržaja nema (uz prometnice, jadransko zaleđe, i kontinent) sukladno Pravilniku o razvrstavanju, minimalnim uvjetima i kategorizaciji ugostiteljskih objekata iz skupine "Kampovi i druge vrste ugostiteljskih objekata za smještaj“ (NN 75/08, 45/09, 11/14) * obnova i uređenje drugih vrsta ugostiteljskih objekata za smještaj - hostela (sukladno Pravilniku NN 49/08, 45/09, 94/13), te njihovih pratećih sadržaja u cilju povećanja standarda i kvalitete * razvoj i unapređenje dodatnih sadržaja: bazeni (minimalne vodene tlocrtne površine 30 m2 za vanjske i minimalne vodene tlocrtne površine 20 m2 za unutarnje bazene), sadržaji vezani za animaciju, sport i rekreaciju, sadržaji za djecu, zabavni i tematski parkovi i sl. * povećanje i poboljšanje standardnih i propisanih uvjeta za osobe sa invaliditetom * ulaganje u zeleno poduzetništvo u KAMPOVIMA: dostizanje uvjeta za dobivanje znaka zaštite okoliša „PRIJATELJ OKOLIŠA“, sukladno Pravilniku o znaku zaštite okoliša (NN 70/08 i 81/11), korištenje obnovljivih izvora energije, uvođenje ISO standarda (npr.: 14001-Sustav upravljanja okolišem, 9001- Sustav upravljanja kvalitetom, 500001-Energetska učinkovitost) |
| **IZNOS POTPORE** | Najniži iznos potpore koji se može dodijeliti je **50.000** kuna  Najviši iznos potpore koji se može dodijeliti je **300.000** kuna |
|  | |
| **A3 - SELJAČKO DOMAĆINSVO – (OPG koje pruža ugostiteljske i /ili turističke usluge)** | |
| **PRIHVATLJIVE PROJEKTNE AKTIVNOSTI** | * obnova, proširenje i uređenje postojećeg seljačkog domaćinstva, podizanje kvalitete osnovnih i dodatnih sadržaja uz uvjet dostizanja više kategorije seljačkog domaćinstva za jedno sunce, odnosno zadržavanja kvalitete postojeće kategorije (minimalno 3 sunca) ili dobivanje oznake kvalitete sukladno Pravilniku o pružanju ugostiteljskih usluga u seljačkom domaćinstvu (NN 5/08, 44/11, 118/11) * ulaganje u uređenje izletišta, kušaonica, vinotočja * investicije usmjerene ka osnivanju novog seljačkog domaćinstva (uz Zahtjev obvezna dostava foto dokumentacije postojećeg stanja, projektna dokumentacija planiranog zahvata, te obvezna dostava registracije po završetku projekta, u roku koji je definiran Ugovorom između davatelja i korisnika potpore) * razvoj i unapređenje dodatnih sadržaja sukladno Zakonu o pružanju usluga u turizmu (NN 68/07, 88/10): sportsko-rekreativni, kreativno-edukativni sadržaji, sadržaji vezani za etno zbirke i tradicijske zanate, te poljoprivredne aktivnosti namijenjene turistima, bazeni (minimalne vodene tlocrtne površine 30 m2 za vanjske i minimalne vodene tlocrtne površine 20 m2 za unutarnje bazene), tematski parkovi, zabavni parkovi i parkirna mjesta * povećanje i poboljšanje standardnih i propisanih uvjeta za osobe sa invaliditetom * korištenje obnovljivih izvora energije |
| **IZNOS POTPORE** | Najniži iznos potpore koji se može dodijeliti je **30.000** kuna  Najviši iznos potpore koji se može dodijeliti je **200.000** kuna |
|  | |
| **A4 - OBJEKTI U DOMAĆINSTVU (soba, apartman, studio apartman, kuća za odmor, kamp u domaćinstvu)** | |
| **PRIHVATLJIVE PROJEKTNE AKTIVNOSTI** | * izgradnja i opremanje isključivo novih bazena, minimalne vodene tlocrtne površine 30 m2 za vanjske bazene i minimalne vodene tlocrtne površine 20 m2 za unutarnje bazene (unutar čvrstih objekata), uz uvjet da podnositelj zahtjeva mora imati registrirane minimalno 3 sobe (odnosno 6 kreveta) ili 4 smještajne jedinice (odnosno 12 gostiju) u kampu, da ima registraciju „Objekta u domaćinstvu“ najmanje jednu godinu kategorije 3 i više zvjezdica, te podmirene sve obveze (boravišnu pristojbu i turističku članarinu) |
| **IZNOS POTPORE** | Najviši iznos potpore koji se može dodijeliti je **40.000** kuna |
| **PRIHVATLJIVE PROJEKTNE AKTIVNOSTI** | * udruživanje privatnih iznajmljivača (minimalno 3) u zadruge ili trgovačko društvo, te organiziranje i realizacija zajedničkih sadržaja, kao:   zajednički prostor za prijem gostiju, turistički informativni centar, sanitarni čvorovi, servisna služba, društvene prostorije, zajednički rekreacijski sadržaji, dječja igrališta, garažna ili parkirna mjesta i sl.   * aktivnosti vezane za unapređenje i preregistraciju postojećeg „Objekta u domaćinstvu“ privatnog iznajmljivača u odgovarajuću vrstu ugostiteljskog objekta za smještaj-trgovačkog društva ili obrta |
| **IZNOS POTPORE** | Najniži iznos potpore koji se može dodijeliti je **40.000** kuna  Najviši iznos potpore koji se može dodijeliti je **300.000** kuna |
|  | |
| **MJERA B - RAZVOJ POSEBNIH OBLIKA TURIZMA**  **(Subjekti registrirani za pružanje usluga u turizmu i ugostiteljstvu)** | |
| **PRIHVATLJIVE PROJEKTNE AKTIVNOSTI** | * ruralni i planinski turizam (aktiviranje planinarskih domova, uređenje i turistička prenamjena napuštenih škola, građevina pučke arhitekture i dr.) * obnova građevina industrijske i druge kulturne baštine za potrebe turizma * cikloturizam (odmorišta, servisi, bike&bed smještaj i sl.) * pustolovni i sportsko-rekreativni turizam (potrebna infrastruktura i oprema za špilje, rafting, stijene za penjanje, vidikovci, osmatračnice, adrenalinski parkovi, golf vježbališta, igrališta, infrastruktura za zimsko-planinski turizam, objekti za robinzonski smještaj ...) * zabavni i tematski parkovi * „mali ploveći hoteli“ - dovršetak izgradnje novih, obnova ili rekonstrukcija postojećih manjih turističkih brodova za krstarenje s elementima tradicijske gradnje (Pravilnik o vrstama i kategorijama plovnih objekata nautičkog turizma, Plovni objekti za iznajmljivanje s uslugom smještaja - NN 69/08, 83/09) * kreiranje i provedba paket aranžmana novih turističkih proizvoda za tržište posebnih interesa (aktivni i kreativni turizam, turizam hrane i vina, arheološki, botanički, geoturizam, promatranje ptica i drugi posebni oblici turizma), vezanih za predsezonu i posezonu jadranske Hrvatske, te cjelogodišnju ponudu kontinentalne Hrvatske. Uz program je obvezno dostaviti dokaz o realizaciji sličnih projekata u posljednje dvije godine-priznaju se ugovori sa najmanje tri gospodarska subjekta registrirana za pružanje ugostiteljskih ili turističkih usluga, podaci o broju gostiju, noćenjima, broju izleta i sl.) |
| **SUBJEKTI KOJI MOGU PODNIJETI ZAHTJEV** | Trgovačka društva izvan javnog sektora, obrti i zadruge |
| **IZNOS POTPORE** | Najniži iznos potpore koji se može dodijeliti je **30.000** kuna  Najviši iznos potpore koji se može dodijeliti je **300.000** kuna |
|  | |
| **MJERA C – PRIPREMA PROJEKTNE DOKUMENTACIJE ZA NOVE INVESTICIJE U TURIZMU** | |
| **OPIS MJERE** | Sufinanciranje pripreme projektne dokumentacije novih investicija malog i srednjeg poduzetništva u turizmu vezanih za razvoj novih i inovativnih turističkih proizvoda i/ili usluga i/ili infrastrukture za različite segmente tržišta, povećanje konkurentnosti i smanjenje učinaka sezonalnosti, kroz modernizaciju postojećih i investiranje u nove turističke proizvode  Nove investicije uključuju smještajnu ponudu, dodatne usluge i sadržaje koji tematski određuju investiciju i doprinose povećanju konkurentnosti destinacije  Ukupna vrijednost planirane investicije ne može biti manja od 8.000.000 kuna |
| **PRIHVATLJIVE PROJEKTNE AKTIVNOSTI** | * studija izvodljivosti / investicijski elaborat * tehnička projektna dokumentacija (idejni, glavni, izvedbeni projekt) sukladna planiranom zahvatu (građenje /rekonstrukcija / obnova ili održavanje), prema važećim zakonima: Zakon o prostornom planiranju (NN 153/13) i Zakon o gradnji (NN 153/13) * aktivnosti vezane za lokacijsku i/ili građevinsku dozvolu * aktivnosti vezane za procjenu utjecaja zahvata na okoliš i ocjenu prihvatljivosti zahvata na ekološku mrežu (za projekte i zahvate u prostoru za koje je ta aktivnost obvezna prema važećim propisima iz zaštite okoliša i prirode) * druga potrebna dokumentacija za kandidiranje projekta za korištenje sredstava iz Strukturnih fondova Europske unije ili drugih izvora sufinanciranja   Napomena  Ako je projekt u početnoj fazi pripremljenosti i kreće od prve stavke prihvatljivih projektnih aktivnosti, potrebno je dostaviti: studija predizvodljivosti, idejno rješenje ili idejni projekt, dokaz o vlasništvu ili dugoročnom (minimalno 10 god.) raspolaganju projektnom nekretninom ili projektnim područjem, dokaz o usklađenosti planiranog projekta s prostorno planskom dokumentacijom predmetnog područja |
| **SUBJEKTI KOJI MOGU PODNIJETI ZAHTJEV** | Subjekti malog i srednjeg poduzetništva |
| **IZNOS POTPORE** | Najviši iznos potpore koji se može dodijeliti je **80.000** kuna |
|  | |
| **MJERA D - INTERNACIONALIZACIJA I MEĐUNARODNA PREPOZNATLJIVOST** | |
| **PRIHVATLJIVE PROJEKTNE AKTIVNOSTI** | Članarine u prestižnim renomiranim međunarodnim asocijacijama smještajnih ugostiteljskih objekata za prve 3 godine članstva |
| **INTENZITET I IZNOS POTPORE** | Intenzitet potpore može biti do 100 % za prve tri godine članstva  Najviši iznos potpore koji se može dodijeliti je **200.000** kuna |

NAPOMENA:

Za projekte koji su vezani za nekretnine, uvjet je da su podnositelji zahtjeva kao potencijalni korisnici potpore vlasnici ili imaju po drugom osnovu pravo dugoročnog (min. 10 god.) raspolaganja ili upravljanja predmetnom nekretninom, područjem ili lokalitetom.

Za projekte koji su vezani za izgradnju, obnovu ili rekonstrukciju, korisnik potpore mora imati rješenje nadležnog tijela o uvjetima građenja, ili građevinsku dozvolu ili potvrdu glavnog projekta, sukladno važećim zakonima iz prostornog uređenja i građenja vezano za datum njihovog ishođenja.

Svi korisnici potpore imaju obvezu bavljenja turizmom najmanje još 5 (pet) godina od završetka projektnih aktivnosti, sukladno potpisanom Ugovoru između davatelja i korisnika potpore.

INTENZITET POTPORE I NAČIN ISPLATE

Intenzitet potpore je udio sredstava s kojima Ministarstvo sudjeluje u financiranju predloženog projekta i može dosegnuti do najviše 50 % ukupno opravdanih/prihvatljivih troškova Projekta, s izuzetkom potpore za Mjeru D, kod koje intenzitet potpore može biti do 100 % prihvatljivih troškova (članarine).

Ministarstvo sredstva za odobrene potpore isplaćuje na žiro račun korisnika u dva dijela:

* 60 % iznosa odobrene potpore po zaključenju Ugovora
* ostatak iznosa po dostavljenom i prihvaćenom izvješću s računima o utrošku sredstava za avansno isplaćeni dio, poštujući ugovorene rokove

Izuzetak od navedenog načina isplate su potpore manje (ili jednake) od 50.000 kuna, te potpore za Mjeru D, kod kojih će se odobrena potpora isplaćivati u 100 % iznosu po zaključenju Ugovora.

Za pravdanje cjelokupne investicije priznaju se računi i bankovne transakcije opravdanih/prihvatljivih troškova iz predloženog troškovnika koji su nastali tijekom 2013. i 2014. godine. Izvješća s računima i bankovnim transakcijama treba dostavljati prema ugovorenim rokovima.

Korisnik potpore dužan je osigurati preostala sredstva za završetak predloženog projekta u roku i s dokazima koji će biti definirani Ugovorom.

Bespovratne potpore temeljem ovog Programa dodjeljuju se sukladno Odluci o objavljivanju pravila o potporama male vrijednosti (NN 45/07) te su poduzetnici dužni uz Zahtjev priložiti Izjavu o korištenim potporama male vrijednosti. Temeljem spomenute Odluke maksimalan iznos svih potpora male vrijednosti, koje poduzetniku mogu biti dodijeljene tijekom razdoblja od tri fiskalne godine, ne smije biti veći od 200.000 EUR.

NAČIN PODNOŠENJA ZAHTJEVA

Ministarstvo turizma objavljuje Javni poziv za kandidiranje projekata za dodjelu bespovratnih sredstava temeljem ovog Programa na internetskoj stranici Ministarstva.

Prijave se podnose **on line,** internetski na propisanom obrascu zahtjeva (KTG/14), koji je dostupan na mrežnim stranicama Ministarstva turizma. Prijave popunjene internetski trebaju se dostaviti i u tiskanom obliku s obrazloženjem zahtjeva i svim prilozima na sljedeću adresu:

Puni naziv i adresa

prijavitelja\*

MINISTARSTVO TURIZMA

Prijava na javni poziv

– KONKURENTNOST TURISTIČKOG GOSPODARSTVA

- Navesti grupu namjene **A1, A2, A3, A4, B, C ili D**

-ne otvaraj

Prisavlje 14

10 000 ZAGREB

\* Ako vanjska omotnica ne sadrži Puni naziv i adresu prijavitelja i oznaku grupe namjene, prijava će se smatrati nevažećom

Na svim obrascima biti će napomena o načinu dostave (u elektronskom i/ili tiskanom obliku).

Na sva propisana mjesta staviti žig i/ili potpis odgovorne osobe.

Priložiti točne, potpune podatke i potpunu dokumentaciju.

Prijavitelj može prijaviti jedan projekt na predmetni Javni poziv.

**Zahtjevi temeljem Javnog poziva zaprimaju se do 15. travnja 2014. godine (navedeni datum je zadnji rok predaje na poštu, ili u pisarnicu Ministarstva).**

DOKUMENTACIJA KOJA SE DOSTAVLJA UZ ZAHTJEV

* ispunjen obrazac zahtjeva **KTG/14** koji se nalazi na internetskim stranicama Ministarstva (<http://www.mint.hr/default.aspx?id=7936>)
* dokaz o pravnom statusu podnositelja zahtjeva (preslika izvoda iz Trgovačkog, obrtnog ili drugog odgovarajućeg registra)
* za postojeće ugostiteljske objekte – preslika Rješenja o ispunjavanju minimalnih uvjeta za vrstu i kategoriju ugostiteljskog objekta
* potvrda Porezne uprave o nepostojanju duga prema državi (ne starija od 30 dana od datuma podnošenja prijave)
* ispunjena Izjava o korištenim potporama male vrijednosti (Izjavu su obvezni dostaviti i poduzetnici koji do sada nisu koristili potpore male vrijednosti)
* dokaz o vlasničkom ili drugom stvarno-pravnom statusu prema objektu, ili području realizacije projekta
* opis projekta s dokumentacijom koja ga pojašnjava (tehnička dokumentacija s potrebnim odobrenjima i dozvolama, trajanje i faze realizacije, foto dokumentacija ili druga dokumentacija kojom se pojašnjava projekt)
* troškovnik provedbe projekta koji se kandidira, s naznačenim do sada realiziranim stavkama troškovnika, ili ponude za projektne aktivnosti za koje se traže sredstva potpore
* program ulaganja i izvori financiranja uz dostavu dokaza (izjava o visini vlastitih sredstava, ugovori o sufinanciranju projekta od drugih subjekata i dr.)
* rješenje nadležnog tijela o uvjetima građenja, ili građevinska dozvola ili potvrda glavnog projekta, ako se projekt odnosi na izgradnju, obnovu ili rekonstrukciju objekata, sukladno važećim zakonima iz prostornog uređenja i gradnje u doba njihovog ishođenja
* trgovačka društva dostavlja BON1 i BON2
* svi s postojećim smještajnim kapacitetima dostavljaju potvrdu nadležne turističke zajednice o broju noćenja i plaćenoj boravišnoj pristojbi
* RSM obrazac o zaposlenima za 2013. godinu

ZAHTJEVI KOJI SE NEĆE RAZMATRATI

* koji se ne dostave u roku
* koji nisu dostavljeni u elektroničkom (propisani dio) i tiskanom obliku
* koji nisu sukladni Programu
* koji nemaju priloženu traženu dokumentaciju i u kojoj nisu jasno navedeni ciljevi i/ili namjena te planirana turistička valorizacija
* zahtjevi podnositelja koji nisu izvršili u cijelosti ugovorne obveze prema Ministarstvu tijekom prethodnih godina, temeljem bilo kojega programa
* investicijski projekti koji nisu u skladu s postojećom prostorno planskom dokumentacijom ili drugim pozitivnim propisima RH
* zahtjevi podnositelja kod kojih postoji porezni dug prema državi
* zahtjevi podnositelja (poduzetnika) koji su iskoristili dozvoljenu potporu male vrijednosti tijekom tri prethodne fiskalne godine

OPĆI KRITERIJI ZA OCJENU PROJEKTA

1. važnost projekta za proširenje/poboljšanje turističke ponude i produljenje sezone
2. inovativnost i kreativnost projekta
3. utjecaj projekta na uštede u poslovanju, samozapošljavanje, zadržavanje postojećih, te otvaranje novih radnih mjesta
4. važnost projekta za stvaranje uvjeta novih tržišnih segmenata za turiste s invaliditetom i posebnim potrebama
5. vrijednost projekta u smislu očuvanja tradicijskih/autohtonih vrijednosti, tradicijskog graditeljstva, očuvanja/uređenja okoliša
6. važnost projekta za područje na kojem se projekt realizira
7. važnost projekta za unapređenje međunarodne prepoznatljivosti destinacije
8. postotak uloženih vlastitih sredstava u projektne aktivnosti iz predloženog troškovnika

ODOBRAVANJE PROJEKATA

Stručna radna skupina za obradu projekata evidentira zaprimljene prijave, utvrđuje koji projekti ispunjavaju, a koji ne ispunjavaju uvjete i kriterije propisane ovim Programom. Stručna radna skupina o svom radu sastavlja zapisnik i dostavlja ga Povjerenstvu za odabir projekata i dodjelu bespovratnih sredstava.

Povjerenstvo donosi prijedlog odluke o odabiru projekata i dodjeli bespovratnih sredstava sukladno utvrđenim bodovima/ocjenama i rezultatima rangiranja i primjeni kriterija raspodjele sredstava te ga dostavlja ministru radi donošenja odluke.

Ministar, temeljem prijedloga odluke Povjerenstva, donosi Odluku o odabiru projekata i dodjeli bespovratnih sredstava, te s korisnikom sklapa Ugovor o međusobnim pravima i obvezama u realizaciji projekata planiranih u 2014. godini, nadzoru namjenskog korištenja sredstava, **instrumentima osiguranja za dodijeljena sredstva** (bjanko zadužnica na propisani prvi veći iznos odobrenih sredstava solemnizirana od strane javnog bilježnika koju Ministarstvo zadržava sve do konačnog završetka projekta/programa/aktivnosti).

OBJAVA POPISA KORISNIKA

Popisi korisnika s iznosom i namjenom dodijeljenih sredstava po korisniku bit će objavljeni na internetskim stranicama Ministarstva ([www.mint.hr](http://www.mint.hr)) u roku od 15 dana od dana donošenja konačne odluke o odabiru projekata i dodjeli bespovratnih sredstava.

Kandidati koji ne zadovolje uvjete Programa i/ili im nije dodijeljena potpora neće biti posebno pojedinačno obaviješteni.

ROK ZA POTPISIVANJE UGOVORA

Ministarstvo će s odabranim korisnicima potpisati ugovor najkasnije u roku od 15 dana od dana objave Odluke.

NAPOMENE

Ponude i predračuni ne predstavljaju prihvatljiv dokaz namjenski utrošenih sredstava

Nalog za plaćanje nije prihvatljiv kao dokaz o izvršenom plaćanju

Kompenzacija i cesija ne prihvaćaju se kao dokaz o izvršenom plaćanju

Korisnik svojim potpisom Ugovora pristaje na javnu objavu svojih podataka

Ministarstvo nema obavezu podsjećanja korisnika na rokove utvrđene ovim Programom i ugovorom

NADZOR

Ministarstvo obavlja nadzor nad namjenskim korištenjem dodijeljenih sredstava putem dostavljenih pisanih izvješća kao što je propisano u dijelu Obveze korisnika te osobnim nadzorom predstavnika Ministarstva turizma.

Po dostavi Izvješća o namjenskom utrošku sredstava državne potpore, Ministarstvo nakon obavljenog nadzora,ima pravo tražiti povrat sredstava i prije krajnjeg propisanog roka ukoliko ocijeni da odobrena sredstva neće biti namjenski utrošena u zadanom roku, ili utvrdi nepravilnosti u namjenskom trošenju sredstava.

OBVEZE KORISNIKA

* Korisnik kojemu je odobrena potpora dužan je dostaviti potpisani ugovor i solemniziranu bjanko zadužnicu na adresu Ministarstva u roku od **8 dana od dana primitka ugovora**. **Ukoliko korisnik ne dostavi potpisani ugovor i zadužnicu u zadanom roku, smatrat će se da je odustao od dodijeljene bespovratne potpore.** Vrijednost zadužnice mora biti solemnizirana na prvi propisani slijedeći veći iznos od iznosa odobrene potpore
* Najkasnije 6 mjeseci od datuma potpisivanja Ugovora o dodjeli bespovratnih sredstava korisnik je dužan Ministarstvu dostaviti popunjeni obrazac *Izvješće o namjenskom utrošku sredstava državne potpore* s pratećom dokumentacijom koja potvrđuje navode u izvješću i dokaze: račune i izvode s bankovnog žiro računa kojima se dokazuje izvršeno plaćanje, foto-dokumentaciju izvršenih radova i drugu dokumentaciju sukladno naravi projekta te dokaz o opravdanosti izvođenja projekta sukladno ciljevima programa
* Ako je korisnik realizirao projekt i stavio ga u funkciju turizma prije isteka 6 mjeseci od potpisivanja ugovora dužan je dostaviti samo *Konačno izvješće o završetku cjelokupnog prijavljenog projekta i izjavu o stavljanju projekta u funkciju turizma.*
* Obveza korisnika je da projektni prijedlog na temelju kojeg su mu odobrena bespovratna sredstva provede u cijelosti i da ga u roku od najkasnije 12 mjeseci (365+1 dan) od dana potpisivanja ugovora stavi u funkciju turizma te dostavi Ministarstvu popunjeni obrazac *Konačno izvješće o završetku cjelokupnog prijavljenog projekta i izjava o stavljanju projekta u funkciju turizma,* te dostavi sve potrebne dokaze o realizaciji projekta, sukladno uvjetima iz projektnih aktivnosti namjene bespovratnih sredstava
* Izuzetak od prethodne stavke je Konačno izvješće za Mjeru C, koje mora sadržavati dokaze o gotovosti prijavljene projektne dokumentacije, te za Mjeru D, koje mora sadržavati dokaze o uplaćenoj članarini predmetnoj međunarodnoj asocijaciji te za mjeru B – aktivnost vezana za paket aranžmane koja će se pratiti do kraja 2017. godine.
* U slučaju utvrđivanja okolnosti koje utječu na nemogućnost dostave *Konačnog izvješća o završetku cjelokupnog prijavljenog projekta i izjave o stavljanju projekta u funkciju turizma* u propisanom roku, **korisnik sredstava dužan je odmah nakon utvrđivanja više sile i/ili okolnosti, a najkasnije 30 dana prije roka za podnošenje Konačnog izvješća, pisanim putem o tome obavijestiti Ministarstvo**. Ako pravovremeno ne obavijesti Ministarstvo, ugovor će se smatrati raskinutim te će se donijeti odluka o raskidu ugovora i povratu sredstava
* Na zahtjev Ministarstva korisnik je dužan pružiti na uvid i dodatnu naknadno zatraženu dokumentaciju
* **Nepoštivanje bilo kojeg od ugovorenih rokova smatrat će se povredom ugovora, Ministarstvo će donijeti odluku o raskidu Ugovora te će korisnik sredstava biti dužan vratiti dodijeljena sredstva**
* U slučaju utvrđivanja nepravilnosti u korištenju odobrenih sredstava i/ili nepoštivanja bilo kojeg od propisanih rokova Ministarstvo donosi Odluku o povratu sredstava, koje je korisnik dužan vratiti u roku od 15 dana od dana primitka Odluke. Ako dostava Odluke ne uspije na adresu korisnika, Odluka će se objaviti na internetskoj stranici Ministarstva, pri čemu će se smatrati da je dostava izvršena istekom osmog dana od dana objave
* Ako korisnik ne izvrši sve obveze preuzete Ugovorom, Prijavnim obrascem, ovim Programom i dokumentacijom koja je sastavni dio ovog Programa te nakon toga ne izvrši povrat nenamjenski, odnosno neopravdano iskorištenih sredstava, Ministarstvo će podnijeti bjanko zadužnicu na prisilnu naplatu.

ZAVRŠNE ODREDBE

Tijekom provedbe Programa Ministarstvo zadržava pravo izmjena i dopuna Programa, a posebno za pojedine projekte, ako to ocjeni potrebnim, što će odrediti ugovorom ili aneksom ugovora.

M I N I S T A R

Darko Lorencin

KLASA: 334-05/14-10/1

URBROJ: 529-04-14-1

Zagreb, 20. Veljače 2014.